खिलाड़ियों की निजी सुरक्षा का पैसा लेगी महाराष्ट्र सरकार  
महाराष्ट्र सरकार ने स्पष्ट किया है कि मुंबई और नागपुर में खिलाड़ियों को निजी सुरक्षा मुहैया कराने की एवज में वह आईसीसी से अतिरिक्त पैसा लेगी।
महाराष्ट्र सरकार ने स्पष्ट किया है कि विश्व कप के दौरान मुंबई और नागपुर में खिलाड़ियों को निजी सुरक्षा मुहैया कराने की एवज में वह अंतरराष्ट्रीय क्रिकेट परिषद से अतिरिक्त पैसा लेगी।  गृह मंत्रालय के एक वरिष्ठ अधिकारी ने कहा, महाराष्ट्र सरकार खिलाड़ियों को निजी सुरक्षा मुहैया कराने और स्टेडियम के भीतर की सुरक्षा का अतिरिक्त पैसा लेगी।  आईसीसी सदस्यों ने इस महीने की शुरुआत में महाराष्ट्र के गृहमंत्री आरआर पाटिल से मुलाकात करके मुंबई में 22 से 28 मार्च और 2 अप्रैल तथा नागपुर में 22 से 28 फरवरी और 12 मार्च को होने वाले मैच के सुरक्षा बंदोबस्त पर चर्चा की थी। आईसीसी ने होटल और स्टेडियम तक के रास्ते पर खिलाड़ियों के लिए अतिरिक्त सुरक्षा की मांग की थी।